Valtiontuki - Italia (Euroopan yhteisön perustamissopimuksen 87-89 artikla) - EY:n perustamissopimuksen 88 artiklan 2 kohdan mukainen tiedonanto muille jäsenvaltiolle ja niille, joiden etua asia koskee, Italian aikomuksesta antaa valtiontukea yritykselle SEL Bolzano (ETA:n kannalta merkityksellinen teksti)



Virallinen lehti nro C 330 , 24/11/2001 s. 0014 - 0014



Valtiontuki - Italia (Euroopan yhteisön perustamissopimuksen 87-89 artikla) EY:n perustamissopimuksen 88 artiklan 2 kohdan mukainen tiedonanto muille jäsenvaltiolle ja niille, joiden etua asia koskee, Italian aikomuksesta antaa valtiontukea yritykselle SEL Bolzano (2001/C 330/04) (ETA:n kannalta merkityksellinen teksti) Komissio on ilmoittanut 11. toukokuuta 2001, ohessa toistetulla kirjeellä Italialle päätöksestään lopettaa EY:n perustamissopimuksen 88 artikla 2 kohdassa tarkoitettu menettely. "Italian hallitus ilmoitti komissiolle 17 päivänä marraskuuta 1997 päivätyllä kirjeellä aikomuksestaan osallistua Bolzano - Alto Adigen autonomisen provinssin ja Trentino Alto Adigen alueen muiden kunnallisten liikelaitosten välityksellä sähköntuotantoa ja -jakelua harjoittavan uuden yrityksen osakepääoman merkintään. Italian viranomaiset toimittivat komissiolle lisätietoja 13 päivänä helmikuuta 1998 ja 15 päivänä heinäkuuta 1998 päivätyillä kirjeillä. Komissio ilmoitti Italialle 30 päivänä huhtikuuta 1999 päivätyllä kirjeellä päätöksestään aloittaa kyseistä tukea koskeva EY:n perustamissopimuksen 88 artiklan 2 kohdassa tarkoitettu menettely. Komission päätös menettelyn aloittamisesta julkaistiin Euroopan yhteisöjen virallisessa lehdessä (EYVL C 245, 28.8.1999, s. 5). Komissio myös pyysi asianomaisia esittämään huomautuksensa ja kehotti Italiaa toimittamaan kuukauden kuluessa kyseisen kirjeen vastaanottamisesta kaikki asiakirjat ja tiedot, joita toimenpiteen soveltuvuuden arvioinnissa tarvitaan. Italian viranomaiset toimittivat komissiolle lisätietoja 26 päivänä toukokuuta 1999, 13 päivänä elokuuta 1999, 6 päivänä joulukuuta 1999 ja 11 päivänä huhtikuuta 2000 päivätyillä kirjeillä. Komissio sai huomautuksia eräältä asianomaiselta 23 päivänä syyskuuta 1999 päivätyllä kirjeellä. Italian hallitus on perunut 19 päivänä maaliskuuta 2001 päivätyllä kirjeellä tukea koskevan ilmoituksen todeten, että uusi yritys oli perustettu, mutta se ei harjoita yhtiöjärjestyksensä mukaista taloudellista toimintaa, jonka perusteella ilmoitus oli tehty, eikä tarjoa 26 päivänä maaliskuuta 1977 annetun Italian tasavallan presidentin asetuksen N:o 235 13 pykälässä tarkoitettuja sähkönjakelupalveluja. Komissio toteaa, että neuvoston (EY) asetuksen 659/1999(1) 8 artiklan mukaan asianomainen jäsenvaltio voi peruuttaa ilmoituksen ennen kuin komissio on tehnyt siitä päätöksen. Jos komissio on aloittanut muodollisen tutkintamenettelyn, komissio päättää kyseisen menettelyn. Näin ollen komissio on tehnyt päätöksen EY:n perustamissopimuksen 88 artiklan 2 kohdan nojalla aloittamansa muodollisen tutkintamenettelyn päättämisestä, koska Italia on perunut ilmoituksen." (1) Neuvoston asetus (EY) N:o 659/1999, annettu 22 päivänä maaliskuuta 1999, Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä (EYVL L 83, 27.3.1999, s. 1).